Argief vir die 'Redakteursbrief' Kategorie
Besige maande lê voor
DAAR is nie meer 'n rustige tyd van die jaar in ons streek nie, merk iemand die afgelope week op.
Dit is voorwaar waar. Hier sit ons in die middel van die tweede kwartaal van 2013 en daar skryf die studente reeds weer eksamen, terwyl die matrieks 'n week oor het voordat hulle met hul groot Junie-eksamen begin.
Op die Klein Karoo se kalender vir die volgende weke lê 'n paar groot geleenthede voor. (more…)
Basson se lesse oor stres
DIE feit dat dr Wouter Basson, die man wat aangestel is om Suid-Afrika se chemiese en biologiese wapenvermoë in die apartheidsjare op die been te bring, verlede week die spreker was by 'n fondsinsameling vir Bybelverspreiding op Oudtshoorn, het die wenkbroue van baie op die dorp laat lig. Vir heelparty mense was die kombinasie van dié twee onversoenbaar.
Basson se gehoor het egter Vrydag aan sy lippe gehang terwyl hy sy storie vertel het.
Wat veral interessant was, was sy "lesse" oor streshantering wat hy met die gehoor gedeel het. (more…)
Onthou gerus dié dinge
OM te verstaan wat tans by die Groter Oudtshoorn munisipaliteit aangaan, is dit belangrik om die volgende in gedagte te hou:
• Munisipaliteite in Suid-Afrika word deur 'n politieke stelsel beheer. Raadslede verteenwoordig in die oorgrote meerderheid gevalle die een of ander politieke party. (more…)
In Redakteursbrief gepos | Comments Off
Goeie dinge op sportgebied
DIE volgende sms wat Die Hoorn die afgelope week ontvang het, verdien kommentaar:
Dit lui as volg: Ek lees vandag Die Hoorn (25 April) met die opskrif Munisipaliteit slaag om dorp sportmekka te maak. Dit is 'n leuen. Die mense van die verskillende sportsoorte soos Dave van der Walt, Corné Bence, Albertus Kennedy en nog vele ander kom die lof toe. Dit is die mense wat die wiele laat rol. Waghond Vriend.
Die sms was naamloos, soos ongelukkig die meeste sms'e is wat mense stuur. (more…)
In Redakteursbrief gepos | Kommentaar (1) »
Die glimlag wat jy uitstuur
EK dink nogal dikwels oor die motorwagte op ons dorp – amptelik of self aangestel, op parkeerterreine voor supermarkte of in die strate van die middedorp.
Waar daar groot positiwiteit is oor die motorwagte op byvoorbeeld die parkeerterrein van die Queen's Mall, hoor ek dikwels 'n diepe negatiwiteit oor spesifiek die motorwagte in die middedorp – om verskeie redes. En dan wonder ek waarom geeneen van dié motorwagte in die meer as 12 jaar wat ek op Oudtshoorn woon, my nog ooit beledig, gevloek of gepla het soos ek ander al hoor kla het nie. (more…)
'Walls there for a reason'
PROF Randy Pausch, an American professor of computer science and human-computer interaction, became famous while he was battling pancreatic cancer.
After he was diagnosed in September 2006 he gave a lecture titled The Last Lecture: Really Achieving Your Childhood Dreams. It became a popular and inspiring video on YouTube and led to a book on the same topic. Pausch, who died on 25 July 2008 when he was 47, has inspired thousands of people all over the world with his words. Here are some of his hints on how to lead your life:
• "We cannot change the cards we are dealt, just how we play the hand." (more…)
Wanneer is fees 'n sukses?
WANNEER is iets 'n "sukses"?
Dit is nogal 'n vraag om oor te herkou hier in die week ná die KKNK wanneer almal wonder en vra of die fees vanjaar 'n "sukses" was.
Vir baie word "sukses" slegs gemeet aan die hoeveelheid mense wat Oudtshoorn toe kom en die hoeveelheid geld wat plaaslik bestee word. (more…)
Diverse gehoor sê wel iets
DIE vertoning Dorothy / 60 jaar die naweek het baie gesê oor die pad wat die KKNK oor die jare geloop het. Dit was 'n vrolike en feestelike vertoning, wat die diverse gehoor wat dit bygewoon het, meegesleur en 'n glimlag op almal se gesigte gesit het.
Die gehoor was op verskeie vlakke divers – nie net in die taal, velkleur of geslag van diegene in die gehoor nie, maar ook in die ouderdomme van die gehoorlede! Daar was skoolleerders en studente én gryskoppe en afgetredenes. Dit was gaaf om te sien. (more…)
Geniet die kunstefees
TWEE skilderye van die Oudtshoorn-skilder Francois Tiran wat geïnspireer is deur Vincent van Gogh se skildery Die sterrenag, het my die afgelope week weer internet toe gestuur om na Van Gogh se werk te gaan kyk.
Dit is 'n internettoer wat ek gereeld onderneem. Van Gogh se werk ontroer my altyd en immer en kan my vir lang rukke op die internet laat verdwaal. (more…)
Tog ook positiewe dinge
VANDEESWEEK se lesersbriewe kan die leser dalk tot moedeloosheid stem. Lesers se briewe en sms'e – en ook hul kommentaar op Die Hoorn se webblad (www.diehoorn.co.za) en Facebook-blad – bied belangrike terugvoer oor hoe 'n gemeenskap dink, wat hulle ontstel, waarvan hulle hou en nie hou nie. Daarom is dit belangrik om te lees en te luister wat mense sê.
Maar een van die briefskrywers skryf tereg dat dit nie eintlik so sleg lyk op Oudtshoorn as 'n mens elders kyk nie. Daar is tog op verskeie fronte positiewe dinge wat gebeur. (more…)
Veilige paaie ons plig
DIT is interessant hoeveel terugvoer oor pad- en verkeerskwessies Die Hoorn die afgelope week van lesers ontvang het – ook in die sms'e wat lesers aan ons stuur.
Lesers is byvoorbeeld bekommerd oor bestuurders wat op die selfoon praat terwyl hulle bestuur, oor insittendes van voertuie wat nie veiligheidsgordels dra nie, oor mense wat nie by stoptekens stop nie, oor stappers en drawwers wat nie sigbaar is wanneer hulle in die halfdonker op die pad is nie, oor mense wat met kinders op die skoot rondry asof dit die veiligste ding is om te doen en dan ook oor die talle straathoeke op Oudtshoorn waar geen stoptekens meer is om die verkeer te beheer nie. (more…)
In Redakteursbrief gepos | Kommentaar (2) »
Kort en onvoorspelbaar
DIE dood van 'n jong Oudtshoorniet, Chalto Arries – beter bekend as die rapper Young C van die groep DigtelikeVry8 – het die naweek skokgolwe deur Oudtshoorn gestuur.
Die tragedie van dié belowende musiekkunstenaar wat in die fleur van sy lewe in 'n motorongeluk by een van Oudtshoorn se bekendste vakansieplekke gesterf het, het baie inwoners tot stilstand geruk. (more…)
SATERDAGAAND se toekenningsaand van die Oudtshoorn Rotariërs was waarlik 'n inspirerende aand.
Nie net was dit 'n voorreg om te luister na die positiewe aanslag van die gasspreker, mnr André du Toit, nie, maar veral was dit 'n voorreg om te kon luister na die positiewe bydraes van drie Oudtshoorniete wat die wêreld vir diegene om hulle beter probeer maak. Baie geluk aan mnre Joppie Fourie, Hennie Pretorius en me Jean Arries wat die aand vereer is. (more…)
Heildronk op sportdorp
DIE Suidwestelike Distrikte Krieketraad (SWDKR) verdien voorwaar 'n heildronk met hul insluiting die naweek as 'n volle affiliaat van Krieket Suid-Afrika (KSA).
Nie net het die SWD daarmee die eerste nuwe affiliaat sedert eenwording in 1991 geword nie, maar het erkenning gekry vir die groot werk wat oor die afgelope jare hier vanaf Oudtshoorn gedoen is ten opsigte van krieketstrukture, infrastruktuur, fasiliteite, programme, volhoubaarheid, ens. (more…)
Die Hoorn 12 jaar oud!
Die Hoorn is vandeesweek – Vrydag om presies te wees – 'n volle 12 jaar oud!
Die eerste uitgawe van Die Hoorn het op 25 Januarie 2001 verskyn.
Vir ons as eienaars van Die Hoorn was die afgelope 12 jaar 'n interessante reis – vanaf Januarie 2001 toe ons as groentjies en opperste "inkommers" ons op Oudtshoorn kom vestig het, tot vandag wat ons lesers vir ons soos ware familie voel. (more…)
Tyd van nadenke en kontras
Hierdie is die laaste uitgawe van Die Hoorn vir 2012. Soos elke jaar sluit ons kantoor oor die Kers- en Nuwejaarstyd – tradisioneel die tyd van die jaar waarin baie inwoners van die Klein Karoo elders gaan kuier – sodat ons personeel ook 'n broodnodige vakansie kan geniet.
Ons kantoor is van Donderdag, 20 Desember 2012, tot Woensdag, 9 Januarie 2013, gesluit. Ons is dus weer op Donderdag, 10 Januarie 2013, op ons pos. Die eerste uitgawe van Die Hoorn vir 2013 sal weer op 17 Januarie 2013 op straat wees. (more…)
Oor hofsake en berigte
MENSE voel dikwels kriewelrig wanneer koerante berig oor hofsake. Om die waarheid te sê, word baie sommer lelik kwaad omdat daar oor 'n bepaalde hofsaak geskryf word.
Ons ervaar dit dikwels by Die Hoorn.
Daar is egter met hofsake duidelike riglyne oor wat 'n koerant mag skryf en oor wat nie, en Die Hoorn poog baie nougeset om aan dié riglyne te voldoen.
Omdat 'n hofsaal 'n openbare ruimte is en die publiek in elk geval hofsake kan bywoon, kan 'n koerant ook skryf oor die gebeure binne die hofsaak – wat die klagtes is, hoe die beskuldigde(s) pleit en wat die getuienis in die saak is.
Dit beteken nie dat die beskuldigde(s) skuldig is nie – iemand bly onskuldig totdat hy of sy skuldig bevind word. Beriggewing oor 'n hofsaak dra by tot 'n deursigtige regsproses in ons land, wat uiteindelik tot voordeel van almal is.
'n Koerant moet egter die hofproses eerbiedig.
Dit beteken 'n koerant mag nie tydens 'n hofsaak buitekommentaar van enige betrokkenes by die saak of enige ander kommentaar wat die uitkoms van die hofsaak kan beïnvloed, dra nie. Eenvoudig gestel: Ons mag skryf oor wat in die hofsaal gebeur, maar nie kommentaar van die beskuldigde(s) of die getuies of persone wat die klag ingedien het, buite die hofsaal publiseer nie. Dit meng in met die regsproses.
Die Hoorn glo voorts dit is belangrik om te berig oor die hofuitslag – ook wanneer iemand vrygespreek word. Dit doen ons gereeld.
Ons poog om Die Hoorn met verantwoordelikheid te bedryf en aandag te gee aan voorskrifte, riglyne en wetgewing. Ons het met niemand 'n appeltjie te skil nie.
Dankie aan diegene wat in goeie gees gereeld vir ons terugvoer gee en so 'n belangrike bydrae lewer.
Besoekers van elders
DIE skole landwyd het gesluit en die somervakansie het amptelik begin. En dit wil voorkom of 'n goeie vakansieseisoen vir De Rust, Oudtshoorn, Calitzdorp, Ladismith en omgewing voorlê.
Daar is reeds die afgelope weke op Oudtshoorn heelwat meer besoekers as die ooreenstemmende tyd die afgelope jare. Verblyfbesprekings is ook hoër as minstens die vorige twee jare.
Vandeesweek se uitgawe van Die Hoorn word as deel van 'n verwelkomingspakkie aan besoekers wat deur die Klein Karoo reis, by 'n stop-rypunt by De Rust uitgedeel.
Aan alle besoekers: Welkom in die pragtige, gasvrye Klein Karoo. Doen gerus die moeite om ons mooi omgewing beter te leer ken.
DIE HOORN is voorwaar trots om saam met Suid-Kaap Wingerde en die koskenners Anne Hadley en Francois Ferreira betrokke te wees by die Klein Karoo Smulpaaptoekennings / Klein Karoo Gourmand Awards wat binnekort die eerste keer oorhandig gaan word.
Die Klein Karoo is die tuiste van 'n wonderlike eetkultuur met uitstaande eetplekke waar kreatiewe, toegewyde mense aan die stuur staan en in kombuise werksaam is. Dit is hoog tyd dat dié eetplekke en mense op 'n jaarlikse grondslag erkenning kry. Alle eer aan Anne Hadley en Francois Ferreira wat vroeër vanjaar die inisiatief hiervoor geneem het. (more…)
Respek vir reg belangrik
DAAR is dwarsoor Suid-Afrika groot kommer by inwoners oor 'n tendens dat die uitspraak van howe nie gerespekteer word nie. Wanneer inwoners van 'n land nie respek het vir die regstelsel nie, is die land – om dit sagkens te stel – in groot moeilikheid.
Dit is daarom seker te verwagte dat die Groter Oudtshoorn-raad tans fyn dopgehou word oor die uitvoering van 'n Hooggeregshofbeslissing wat die aanstelling van mnr Thandekile Mnyimba as munisipale bestuurder nietig verklaar het. (more…)
Verdeeldes kan saamstaan
So Droom ons vir Oudtshoorn. Stukkie vir stukkie. Die eerste projek is amper klaar. Klim in en droom saam. Dis merkwaardig hoe ons verdeelde gemeenskap saamstaan, saamdroom en saamgesels. Ek het wonderlike nuwe vriende gemaak, mense wat ek nie eers geweet het bestaan in ons dorp nie. Raak asseblief betrokke.
Dié woorde lees ek die afgelope week op die Facebookbladsy van die Oudtshoorniet Niel Els raak. (more…)